มีตกขาวลักษณะใสปนขุ่นเหนียวๆมาเยอะมาก(มีอาการปวดท้องหน่วงๆร่วมด้วย) บางทีอาการก็จะเหมือนประจำเดือนมาพอเช็คดูก็เป็นตกขาวหลุดออกมา ทั้งน้ำหนักอละสิวก็ขค้นเยอะมาก ตอนนี้ประจำเดือนไม่มา2เดือนแล้วค่ะ(กังวลมาก)ตรวจการตั้งครรภ์ไป3รอบแล้วก็ไม่มี เวลามีsexกับแฟนก็จะเป็นขุยแห้งๆเต็มเลย
สวัสดีค่ะ จากที่ เล่ามา คิดว่าเป็นอาการตกขาวที่ผิดปกตินะคะ แต่ยังไม่สามารถระบุสาเหตุได้ค่ะแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะส่วนอาการขาดประจำเดือน หากตรวจการตั้งครรภ์หลายครั้งแล้วว่า ไม่ตั้งครรภ์การขาดประจำเดือนนี้มาจากสาเหตุอื่นนะคะ ได้แก่ ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นหากขาดประจำเดือนเกิน 3เดือน แนะนำไปพบแพทย์เพื่อตรวจหาสาเหตุอีกทีนะคะ